ຊາວນິວຢອກ ພາກັນນຳເອົາເສດອາຫານ ມາບຳບັດໃຫ້ເປັນພະລັງງານ
ເຈົ້າ​ໜ້າ​ທີ່​ຂອງນະຄອນ​ນິວຢອກ ພົບ​ເຫັນ​ວ່າ ຈຳ​ນວນ​ຂອງ​ເສຍ​ທີ່​ປອດ​ສານພິດ​ນັ້ນ​ແມ່ນ​ມີ​ຢ່າງ​ມະຫາສານ ​ທີ່ໄດ້​ຖືກ​ນຳ​ສົ່ງໄປ​ຍັງສະຖານ​ທີ່ຖິ້ມ​ຂີ້​ເຫຍື້ອ ​ຫຼື landfills ສາມາດ​ທີ່​ຈະ​ນຳ​ມາ​ເປັນ​ພະລັງງານ​ໄດ້.
ໃນທົ່ວໂລກ ຫົວເມືອງໃຫຍ່ຕ່າງໆ ຈະຫາທາງແກ້ໄຂບັນຫາອາຫານທີ່ບໍ່ໄດ້ໃຊ້ ແລະສິ່ງ ເສດເຫຼືອຕ່າງໆ ໃນຂະນະທີ່ບາງກໍລະນີ ຈະນຳເອົາສິ່ງດັ່ງກ່າວ ໄປເຮັດຝຸ່ນເຮັດປຸຍ ແຕ່ສ່ວນໃຫຍ່ ກໍຈະຖືກນຳໄປຍັງສະຖານທີ່ຖິ້ມຂີ້ເຫຍື່ອ ແລະ ກໍຈະກັບກາຍເປັນຂອງ ເສຍໄປຊື່ໆ ແທນທີ່ຈະນຳມາໃຊ້ເປັນພະລັງງານ ໂຄງການທົດລອງທີ່ໄດ້ລິເລີ່ມຂຶ້ນ ໃນເມື່ອ 3 ປີກ່ອນ ໃນນະຄອນນິວຢອກ ແມ່ນການເພີ່ມການຈັດຂອງເສຍຕ່າງໆເຂົ້າໃສ່ ລະບົບກອງນ້ຳທີ່ຈະນຳໄປສູ່ການເປັນແກ້ສຊີວະພາບ ແລະພວກຜູ້ຢູ່ອາໄສ ໃນນະຄອນ ດັ່ງກ່າວ ແມ່ນໄດ້ພາກັນຮັບເອົາດ້ວຍຄວາມຊື່ນຊົມຍິນດີ ຊຶ່ງວັນນະສອນ ຈະມີລາຍ ລະອຽດ ຈາກນັກຂ່າວຂອງ VOA George Putic ມາສະເໜີທ່ານ ໃນອັນດັບຕໍ່ໄປ ເປັນເວລາມາໄດ້ຫຼາຍປີແລ້ວ ສະຖານທີ່ບຳບັດນ້ຳເສຍໃນນະຄອນນິວຢອກ ທັງ 14 ແຫ່ງ ໄດ້ເປັນສະຖານທີ່ດຳເນີນການກັ່ນກອງນ້ຳເສຍແບບສົດໆໃຫ້ກາຍມາເປັນນ້ຳທີ່ສະອາດ ໄດ້ຜ່ານການຂ້າເຊື້ອໂຣກແລະແຍກທາດ methane ອອກ ຊຶ່ງເປັນສ່ວນປະກອບຫຼັກຂອງແກ໊ສທຳມະຊາດນັ້ນ ແຕ່ວ່າ ເຈົ້າໜ້າທີ່ຂອງນະຄອນນິວຢອກ ພົບເຫັນວ່າ ຈຳນວນຂອງເສຍທີ່ປອດສານພິດ ນັ້ນແມ່ນມີຢ່າງມະຫາສານ ທີ່ໄດ້ຖືກນຳສົ່ງໄປຍັງສະຖານທີ່ຖິ້ມຂີ້ເຫຍື້ອ ຫຼື landfills ສາມາດທີ່ຈະນຳມາເປັນພະລັງງານໄດ້ ທ່ານນາງ Pam Elardo ຈາກຫ້ອງການບຳບັດນ້ຳເສຍປະຈຳນະຄອນນິວປອກ ຫຼື New York Bureau of Wastewater Treatment ກ່າວວ່າ ໃນໂຮງແຍກທີ່ມີຮູບຄ້າຍໆຄືກັນກັບໜ່ວຍໄຂ່ ຍ່ອຍອາຫານ 8 ໜ່ວຍ ແມ່ນບຳບັດນໍ້າ ເສຍທີ່ Newtown Creek ພວກແບັກເທີເຣຍ ຈະຄ່ອຍໆກັດກິນຂອງເສຍພວກນີ້ ທີ່ເອີ້ນວ່າ bioslurry ຢ່າງຊ້າໆ ຈົນໃຫ້ກາຍເປັນວັດຖຸທີ່ທຸ່ນທ່ຽງແລະແກ໊ສທີ່ນຳໄປ ໃຊ້ໄດ້ ທ່ານ Frank Loncar  ຫົວໜ້າສະຖານທີ່ບຳບັດຂອງເສຍ ກ່າວວ່າ ປັດຈຸບັນນີ້, ສະຖານທີ່ດັ່ງກ່າວ ສາມາດບຳບັດອາຫານເສຍໄດ້ປະມານ 60 ໂຕນ ໃນແຕ່ລະມື້, ແຕ່ວ່າ ໄດ້ມີການວາງແຜນໄວ້ວ່າຈະເພີ່ມຄວາມສາມາດໃຫ້ໄດ້ ມື້ລະ 250 ໂຕນ ການຜະລິດແກ໊ສ methane ແຕ່ລະວັນແມ່ນໄດ້ປະມານ 85 ພັນແມັດກ້ອນ ທີ່ຈຳເປັນຈະຕ້ອງບຳບບັດໃຫ້ໄດ້ຫຼາຍຕື່ມ ເພື່ອຈະເຮັດແກ໊ສທຳມະຊາດ ອາຫານເສຍພວກນີ້ ແມ່ນເກັບໄດ້ມາຈາກຫອ້ງອາຫານ ຂອງບາງໂຮງຮຽນ ຈາກຮ້ານ ອາຫານ ແລະບ້ານເຮືອນທີ່ຢູ່ອາໄສ ຊາວເມືອງນິວຢອກ ພາກັນດີໃຈແລະກະຕືລືລົ້ນ ໃນໂຄງການລິເລີ່ມ ຮວມເອົາເສດອາຫານພວກນີ້ ທ່ານນາງ Sara Schiwal ຜູ້ອາໄສຢູ່ Brooklyn ກ່າວວ່າ ນອກນັ້ນແລ້ວ ສະຖານທີ່ແປຮູບຂອງເສຍ Newtown Creek ນີ້ ກໍຍັງມີແນວຄິດ ດ້ານສິນປະຄວາມສວຍງາມນຳ ຄືຕອນກາງຄືນເຮົາຈະແນມເຫັນໂຮງກັ່ນຮູບໄຂ່ ດັ່ງກ່າວ ມີແສງຫຽິບຍັບນ່າເບິ່ງນ່າຊົມງາມຫູງາມຕາ ເບິ່ງແລ້ວຈະເຂົ້າກັບຄວາມສວຍງາມຂອງແຄມນໍ້າ ເຂດ Brooklyn ທີ່ໃກ້ໆກັບມະຫານະຄອນນິວຢັອກດີ